alexandrainst/scandi-wiki huggingface dataset:
Moskvaelva

Moskvaelva (russisk Москва́-река́, eller berre Москва) er ei elv i Moskva og Smolensk oblast i Russland og ei av sideelvane til Oka frå venstre. Elva er 502 km lang og har eit nedslagsfelt på .

Etymologi 

Byen Moskva er kalla opp etter elva. Opphavet til namnet er ukjend, men det finst fleire teoriar.. Ein teori føreslår at namnet kjem frå finsk-ugrisk språk, der namnet tyder «mørk» og «uklår». Alternativt kan namnet kome frå komi og tyde «ku-elva» eller frå finsk-volgaisk og tyde «bjørneelva». Ein annan teori hevdar at ordet er ei omforming av det mongolske ordet mushka, som tyder «vridd» eller «vinkla».

Hydrologi 

Elva er 503 km lang og har eit nedslagsfelt på . Det samla fallet hennar er 155 meter og maksimumdjupet før bygrensa til Moskva er tre meter, og opp til seks meter nedanfor.. Normalt frys elva til i november-desember og vert isfri att seint i mars. I sentrum av Moskva kan elva stundom fryse til. Det absolutte vassnivået i sentrum av Moskva er 120,0 meter over havet (gjennomsnitt sidan andre verdskrigen). Den høgaste vassnivået som er registrert her var i 1908 då elva stod 127,25 meter over havet.

Vasstilførsel 
Dei største sideelvane hennar er Ruza, Istra, Jauza, Pakhra og Severka. Vasstilførselen er estimert til 61 % snøsmelting, 12 % regn og 27 grunnvatn. Etter at Moskvakanalen stod ferdig i 1937 har Moskvaelva òg teke imot ein del av vatnet frå Øvre Volga. Dette har ført til jamn tilførsel av vatn for sikker elvetransport, som tidlegare kunne stoppe opp under sommartørken. Middelvassføringa hennar, inkludert vatnet frå Volga, varierer frå 38 m³/s nær Zvenigorod til 250 m³/s ved munningen i Oka. Straumfarten varierer med årstida, frå 0,1 m/s (vinter) til 1,5-2,0 m/s (mai).

Byar 

Moskva, hovudstaden i Russland, ligg på begge sider av elva. Elva renn òg gjennom byane Mozjajsk, Zvenigorod, Zjukovskij, Bronnitsy, Voskresensk og ved munningen i Oka ligg Kolomna. I 2007 var det 49 bruer over Moskvaelva og kanalane hennar i innanfor bygrensa til Moskva. Den første brua i stein, Bolsjoj Kammenyj-brua, vart reist i 1692. Innanfor byen er elva 120-200 meter brei. Det smalaste punktet er like nedanfor murane til Kreml. Drikkevatn for Moskva vert henta frå fem stasjonar i Moskvaelva og reservoar i Øvre Volga (nord og nordvest for byen).

Øyar 

Kanalar, bygd innanfor bygrensene til Moskva, dannar ei rekkje øyar. Nokre av desse har namn på russisk, medan andre ikkje har namn i det heile. Dei store, permanente øyane (frå aust til vest) er: 
 Serebrjany Bor. Skild frå fastlandet i 1930-åra.
 Tatarskaja Poima, ofte kalla Mnevniki. Skild frå fastlandet i 1930-åra. 
 Baltsjug, òg kalla Bolotny Ostrov, ligg like utanfor Kreml. Øya oppstod då Vodootvodny-kanalen vart bygd i 1780-åra og har ikkje eit offisielt namn på russisk. Moskovittane kallar ho uformelt «Bolotny Ostrov».
 Ei folketom øy nord for Nagatino
 Tre folketomme øyar aust for Nagatinskij Zaton, knytt saman av Pererva-demninga og slusesystem.

Kjelder 
 Denne artikkelen bygger på «Moskva River» frå , den 30. oktober 2008. 
 oppgav desse kjeldene:

Bakgrunnsstoff 

Elvar i Russland
Elvar i Moskva oblast
Moskva
Elvar i Smolensk oblast
Neglinnaja

Neglinnaja (russisk Неглинная) er ei 7,5 km lang undergrunnselv i sentrum av Moskva, og ei av sideelvane til Moskvaelva. Ho renn i tunnelar under Samotetsjnajagata, Tsvetnoj aveny, Neglinnajagata og Aleksanderhagen og Zarjadje. Neglinnaja munnar ut i Moskvaelva i to fråskildre tunnelar nær Bolsjhoj Kamennyj-brua og Bolsjhoj Moskvoretskij-brua.

Historie 

Neglinnaja rann som ei naturleg elv gjennom dei nordlege delane av Moskva og sørover gjennom sentrum av byen. Kreml vart bygd på ein ås vest for Neglinnaja og nytta elva som ein del av vollgrava. Vollgrava stoppa ikkje fiendane sine invasjonar, men sakka ned utviklinga av områda vest for Kreml, og byen vokste derfor først austover mot Den raude plassen og Kitaj-gorod. Då moskovittane slo seg ned på vestsida var områda rundt Neglinnaja framleis ledige sidan ho ofte flauma over. 

Moskovittane beygde fleire dammar og oppretta ei rekkje på seks samanhengande vatn som vart nytta til brannsløkking, vassmøller, smelteverk, verkstader og offentlege bad. Det var fire bruer som kryssa Neglinnaja, Voskresenskij-brua (delar av ho vart grave fram i 1994), Kuznetskijbrua, Troitskijbrua og Petrovskijbrua (restane vart oppdaga under ombygginga av Malyj Teater). 

Dei første planane om å bygge om Neglinnaja vart lagt fram i 1775 og utført i 1792. Ein ny kanal av murstein, ein sazjen (2,13 meter) brei, vart lagt parallelt til Neglinnaja og når kanalen stod ferdig vart Neglinnaja ført inn her. Arbeidarane fylte det gamle elveleiet med jord. Etter brannen i Moskva i 1812 vart kanalen så forureina at byen dekte til heile elva og den første Neglinnajatunnelen stod ferdig i 1817-1819. Dette skapte også dagens Neglinnajagata og Teaterplassen. Før kloakksystemet i Moskva vart sentralisert (1887) vart tunnellen nytta som kloakk og rann direkte ut i Moskvaelva. 

Den første Neglinnajatunnelen vart erstatta (1910-1914) av ein tunnell med eit større røyr, men arbeidet vart avbrote på grunn av den første verdskrigen. Dette nye røyret, teikna av ingeniør Sjtsjekotov (Sjtsjekotovtunnelen), var av god standard for tida, men smale delar av det gamle røyrsystemet klarte ikkje å ta imot alt vatnet under flaumepisodar, og sentrale gater vart råka av flaum. , sist gong i 1965 og 1973. 

I 1966 vart det bygd ein ny tunnell for Neglinnaja (1 km lang, 4 meter brei) under Zarjadje. I 1974-1989, etter flaumen i 1973, vart det bygd ein fire kilometer lang tunnel, som var 3,47 meter høg og 4,90 meter lang, frå Durovagata til Metropol Hotel (der tunnelen deler seg i to greiner). Den gamle tunnellen vart nytta som røyrleidning og kabelgate. 

Dagens tjern på Manezjnajaplassen (1996) er ikkje Neglinnaja, men ei etterlikning. Den verkeleg elva renn for djupt.

Galleri

Bakgrunnsstoff 
 Rapport med bilete frå flaumen i 1965 www.mosinzhproekt.ru

Kjelder 
 Denne artikkelen bygger på «Neglinnaja» frå , den 30. oktober 2008. 
 

Elvar i Russland
Elvar i Moskva oblast
Moskva
Pekhorka

Pekhorka (russisk Пехо́рка ) er ei elv i Moskva oblast i Russland og ei av sideelvane til Moskvaelva frå venstre. Elva er 42 km lang og har eit nedslagsfelt på . 

Langs elva ligg byane Balasjikha og Zjeleznodorozjnyj, og dei urbanliknande busetnadane Tomilino og Kraskovo. På 1800-talet vart elva mykje nytta som kraftkjelde for bomullsfabrikkane i Balasjikha, og mange av reservoara og vassvegane eksisterer framleis. 

I 1971 var elva inkludert i generalutviklingsplanen til Moskva, som mellom anna omfatta bygging av ein båtkanal aust for Moskva for å minske belastninga på den sterkt trafikkerte Moskvaelva. Pekhorka ville ha vorte ein del av Ljubertsy-reservoaret, men kanalen vart aldri bygd.

Kjelder 
 Denne artikkelen bygger på «Pekhorka» frå , den 30. oktober 2008. 
 

Elvar i Russland
Elvar i Moskva oblast
Setunelva

Setun (russisk Сетунь) er ei elv vest i Moskva i Russland og den største sideelva til Moskvaelva i sjølve Moskva. Elva er 38 km lang og 20 km av ho renn gjennom sjølve byen. Nedslagsfeltet hennar er på 190 km². 

Setun har utspring nær landsbyen Salarijevo i Moskva oblast og munnar ut i Moskvaelva nær Krasnoluzjskijbrua, ovanfor Luzjniki. Elva er rik på mort, åbor, karuss, gjedde og anna fisk, men på grunn av det høge forurreiningsnivået i elva kan han ikkje nyttast til noko.

Kjelder 
 Denne artikkelen bygger på «Setun River» frå , den 30. oktober 2008. 
 

Elvar i Russland
Elvar i Moskva oblast
Tusen-Tore

Springaren Tusen-Tore eller Ravnåsen er mykje nytta i Numedal og austre Telemark. Slåttenamnet Tusen-Tore er knytt til ei gamal vise med det same namnet. Ravnåsen heiter etter spelemannen Jokum Ravnås frå Numedal. Slåtten har venteleg kome til Telemark med Fykerudane, først gamle Hans Fykerud og seinare sonen Lars Fykerud. Fykerud lærte og bort slåtten til hallingen Tor Grimsgard.

Slåtten er bygd opp som ein tvibeitslått med to vek i dei mest einfelte utformingane. Dei fleste formene har tre vek. Springaren er tolleg gamal.

Variantgruppa 

Slåtten har katalognummer 511 i band VI av hardingfeleverket. Gruppa tel sju variantar.

 a: Tusen-Tore, etter Steingrim Haukjem, Veggli . Nedskrift Truls Ørpen 1921 (Ø 94). Haukjem hadde slåtten etter Steinar Gladheim frå Veggli, som og kalla slåtten med dette namnet. 

 b: Ravnåsen, etter Hellik Juveli, Flesberg . Nedskrift Sven Nyhus 1976. 

 c: Tusen-Tore, etter Svein Løndal, Tuddal . Nedskrift Arne Bjørndal 1937 (B 797b). Løndal hadde slåtten etter mor si, og etter Lars Fykerud frå Sauherad. 

 d: Fykeruden, etter Olav Løndal, Tuddal . Nedskrift Eivind Groven 1964 (G 1466, NRK magn. 1969).

 e: Springar etter gamle Hans Fykerud, etter Johannes Dale, Tinn . Nedskrift Eivind Groven 1961(G 1327). Slåtten slår inn på Jenta ned med strondi frå takt 18 og utover. 

 f: Markensslåtten, etter Odd Bakkerud, Nes . Nedskrift Sven Nyhus 1977. Bakkerud hadde slåtten frå Jørgen Husemoen, Nesbyen, som i sin tur hadde han frå Tor Grimsgard. Grimsgard hadde lært han av Lars Fykerud ein gong dei møttest på Kongsbergmarken. Slåtten fekk namn etter det møtet. 

 g: Springar, etter Martinus Monstad, Lindås, Hordaland . Nedskrift Arne Bjørndal 1918 (B 422). Monstad hadde slåtten frå Wilhelm Askeland, Manger i Nordhordland. Nærskylde variantar er skrivne ned etter Eilev Smedal og Gjermund Haugen.

Norske slåttar
Skhodnja

Skhodnja (russisk Сходня), òg kalla Sukhodnja, Vkhodnja, Vykhodnja og Vskhodnja, er ei elv nordvest i Moskva i Russland, og den nest største sideelva til Moskvaelva etter Jauza. Ho er 47 km lang, der 5 km renn innanfor bygrensene til Moskva. Ho har eit nedslagsfelt på 17,2 km² innanfor byen. 

Elva spring ut nær landsbyen Alabusjevo (del av Zelenograd) og munnar ut i Moskvaelva nær Tusjino lufthamn. Skhodnja er knytt til ein kanal, som fører vatn frå Volga gjennom Khimki-reservoaret til Moskva.

Galleri

Kjelder 
 Denne artikkelen bygger på «Skhodnya River» frå , den 30. oktober 2008. 
 

Elvar i Russland
Elvar i Moskva oblast
Moskva
Arnafjord kyrkje

Arnafjord kyrkje er ei langkyrkje i tre frå 1880 i Vik kommune i Vestland. Kyrkja ligg på Nese på vestsida av Arnafjorden. Tilkomst til staden er via Fv92. 

Dagens kyrkje erstatta ei kyrkje frå 1645 som var vorte for lita, og dessutan var i dårleg stand. Ein del materialar frå gamlekyrkja vart brukt i den nye.

Arnafjord kyrkje er soknekyrkje i Arnafjord sokn i Sogn prosti.

Sjå òg
 Kyrkjebygga til Den norske kyrkja i Sogn og Fjordane

Kjelder
 
 «Arnafjord kyrkje» på NRK Sogn og Fjordane sitt Fylkesleksikon
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Arnafjord kirke», s. 344
 Sigurd Muri: Norske kyrkjer. Det Norske Samlaget. Oslo 1971

Bakgrunnsstoff
 Om Arnafjord sokn på nettstaden til Den norske kyrkja
 «Kirkebøker, Sogn og Fjordane» på nettstaden til Arkivverket
 Kart frå 1979 som viser kyrkjestader og soknegrenser, på nettstaden til Universitetet i Bergen
 
 

Kyrkjer i Vik
Kyrkjer i Sogn prosti
langkyrkjer i Bjørgvin
norske kyrkjer frå 1880-åra
Kulturminne i Vik
1880 i Noreg
Jauza

Jauza (russisk Яуза) er ei elv i Moskva oblast og byen Moskva i Russland og ei av sideelvane til Moskva frå venstre. Elva er 48 km lang og har eit nedslagsfelt på . Elva har ei middelvassføring på 9,4 m³/s ved munningen. 

Elva har utspring i Losinyj Ostrov nasjonalpark nordaust for Moskva, og renn gjennom byen Mytisjtsji. Ho passerer bygrensa til Moskva og munnar ut i Moskvaelva midt i byen, rundt 2 km aust for Kreml. Over munningen av Jauza ligg Malyj Ustinskij-brua.

Kjelder 
 Denne artikkelen bygger på «Jauza» frå , den 30. oktober 2008. 
 

Elvar i Russland
Elvar i Moskva oblast
Moskva
Besputa

Besputa (russisk Беспута) er ei elv i Tula og Moskva oblast i Russland og ei av sideelvane til Oka frå høgre. Elva er 75 km lang og berre dei siste 7 kilometrane renn langs grensa til Moskva oblast.

Kjelder 
 Denne artikkelen bygger på «Беспута» frå , den 30. oktober 2008. 
 

Elvar i Russland
Elvar i Moskva oblast
Elvar i Tula oblast
Velja

Velja (russisk Веля) er ei elv i Moskva oblast i Russland og ei av sideelvane til Dubna frå venstre. Elva er 62 km lang.

Velja renn frå ein liten innsjø nær landsbyen Ivasjkovo og munnar ut i Dubna 3 km ovanfor landsbyen Verbilki.

Kjelder 
 Denne artikkelen bygger på «Веля» frå , den 30. oktober 2008. 
 

Elvar i Russland
Elvar i Moskva oblast
Volnajaelva

Volnaja (russisk Во́льная) er ei elv i Moskva oblast i Russland og ei av sideelvane til Nerskaja frå venstre. Elva er 32 km lang.

Kjelder 
 Denne artikkelen bygger på «Volnaja (elv)» frå , den 30. oktober 2008. 
  oppgav desse kjeldene: 
 Russisk: Вагнер Б. Б. Реки и озера Подмосковья. — М.: Вече, 2007. — С. 51-52. ISBN 5-9533-1885-5.
 

Elvar i Russland
Elvar i Moskva oblast
Nerskaja

Nerskaja (russisk Не́рская) er ei elv i Moskva oblast i Russland og ei av sideelvane til Moskvaelva frå venstre. Elva er 92 km lang og har eit nedslagsfelt på . Elva har ei middelvassføring på 8,3 m³/s. 

Byen Kurovskoje ligg ved Nerskaja.

Kjelder 
 Denne artikkelen bygger på «Nerskaja» frå , den 30. oktober 2008. 
 

Elvar i Russland
Elvar i Moskva oblast
Der Baader Meinhof Komplex

Der Baader-Meinhof-Komplex er ein tysk film frå 2008 om Rote Armee Fraktion, RAF. Moritz Bleibtreu, Martina Gedeck og Johanna Wokalek speler hovudrollane. Filmen er basert på ei dokumentarbok av Stefan Aust med same namn. Handlinga i filmen har tyngdepunktet på det som skjedde frå då studentaktivisten Benno Ohnesorg døydde i ein demonstrasjon i 1967 og til terroristane Gudrun Ensslin, Andreas Baader og Jan Carl Raspe døydde i 1977.

Roller 
 Martina Gedeck - Ulrike Meinhof
 Moritz Bleibtreu - Andreas Baader
 Johanna Wokalek - Gudrun Ensslin
 Bruno Ganz - Horst Herold
 Stipe Erceg - Holger Meins
 Jan Josef Liefers - Peter Homann
 Alexandra Maria Lara - Petra Schelm
 Nadja Uhl - Brigitte Mohnhaupt
 Simon Licht - Horst Mahler
 Hannah Herzsprung - Susanne Albrecht
 Vinzenz Kiefer - Peter-Jürgen Boock
 Daniel Lommatzsch - Christian Klar 
 Niels-Bruno Schmidt - Jan Carl Raspe
 Katherina Wackernagel - Astrid Proll
 Annika Kuhl - Irmgard Möller

Innspeling av filmen 
Ein tok til å spele inn filmen i august 2007 under dekknamnet "Moby Dick". Innspelingsstadene var Berlin, München, Stammheim, Roma och Marokko. Til no er dette den dyrast filmproduksjonen i Tyskland. Filmen hadde premiere i Tyskland 25 september 2008, norsk førpremiere under Bergen internasjonale filmfestival 15. oktober 2008 og norsk premiere 31. oktober 2008.

Mottaking 
Sidan filmen tek opp eit fenomen som utgjer eit nasjonalt traume i Tyskland, har filmen vekt stor merksemd og debatt. Mottakinga av filmen har då òg gått i ulike retningar.

Dotter til RAF-medlem Ulrike Meinhof, Bettina Röhl, kritiserte filmen for å drive heltedyrking av Rote Arme Fraktion. Ho var særleg kritisk til at ein hadde brukt Moritz Bleibtreu til å spele Andreas Baader. Ho meinte at Bleibtreu som populær skodespelar i seg sjølv ville vekkje sympati hos ungdom for rollefiguren, dinest at filmen ikkje fekk fram kva for ein stor psykopat Baader var. Röhl meinte òg at ofra ikkje kom nok fram.

Michael Buback, son til tidlegare riksadvokat Siegfried Buback, myrda av RAF i 1977, gjekk tidleg ut med at han tvila på om filmen fortalde det som var historisk korrekt. Etter å ha sett filmen nyanserte han synet sitt, men han var framleis redd for at tilskodarane kunne kome til å identifisere seg for mykje med terroristane. 

Meir positiv var Jörg Schleyer, sonen til Hanns Martin Schleyer, som vart drepen av RAF i 1977. Schleyer meinte at filmen var storarta, og at den viste at RAF-medlemene var nådelause, grusame mordarar.

Referansar 
 Tysk wikipedia
 Engelsk wikipedia
 http://www.spiegel.de/kultur/kino/0,1518,578833,00.html
 http://politiken.dk/kultur/article572323.ece

Terrorisme
Tyske filmar
Filmar frå 2008
Kvenneslåtten

Kvenneslåtten er ein springar med vid utbreiing. I Telemark er slåtten knytt til spelemannen Halvor Sagafossen frå Heddal, men var mellom anna nytta av Myllarguten. Elles finst det ei rekkje former av slåtten i Hordaland, og han skal ha vore nytta av Jørn Hilme i Valdres. Det var spelemannen Sjur Helgeland som i si tid sette dette namnet på slåtten. Myllarguten kan ha fått slåtten i Hordaland. I så fall er dette eit døme på ein slått som har fare vegen fram og attende over fjellet mellom Telemark og Hardanger (jmfr. Hellosen).

Variantgruppa 

Slåtten har katalognr 512, band VI i Hardingfeleverket. Gruppa har sju variantar.

 a: Kvenneslåtten, etter Johannes Dale, Tinn . Nedskrift Eivind Groven 1961 etter opptak i NRK (G 1285). Slåtten er og kalla Dahle`n nr 1. 

 b: Sagafossen frå Bø, etter Torkjell Haugerud, Bø i Telemark . Nedskrift Eivind Groven 1939 etter opptak i NRK (G 50). Slåttenamnet er etter Halvor Sagafossen frå Heddal. 

 c: Hovdestadspringar, etter Tarjei Romtveit, Vinje . Nedskrift Sven Nyhus 1976. Romtveit hadde slåtten frå Arne Nygård, som hadde lært han av Øystein Hovdestad. Namnet hans vart hengande ved forma. Det er noko uvisst om denne varianten retteleg høyrer til gruppa.

 d: Springar, etter Martinus Monstad, Lindås, Hordaland . Nedskrift Arne Bjørndal 1918 (B 419). Monstad hadde slåtten etter Helge S. Stortveit, Fana. Denne hadde slåtten frå Mons Milde, som var frå Voss (Mons i Åsen). 

 e: Springar, etter Per Sandnes, Lærdal . Nedskrift Arne Bjørndal 1924 (B 673). Sandnes hadde slåtten frå faren Ola Sandnes, som hadde han frå Jørn Hilme, Valdres. 

 f: Kvednaslåtten, etter Sjur Helgeland, Voss . Nedskrift Sven Nyhus 1976 etter kopi av voksrull frå 1910. Han skal ha lært slåtten av Torgeir Torgeirson, son av Myllarguten.

 g: Kvednaslåtten, etter Anders S. Kjerland, Granvin . Kjerland hadde slåtten frå Nils Eide i Hardanger.

Norske slåttar
Vorja ved Kljazma

Vorja (russisk Воря) er ei elv i Moskva oblast i Russland og ei av sideelvane til Kljazma frå venstre. Elva er 64 km lang og har eit nedslagsfelt på .

Elva renn gjennom byane Losino-Petrovskij, Krasnoarmejsk og Khotkovo.

Dei største sideelvane hennar er Pazja, Torgosja og Pruzjonka frå venstre, og Talitsa og Ljubosejevka frå høgre. 

Elva og området rundt vert nytta til rekreasjon.

Kjelder 
 Denne artikkelen bygger på «Воря (приток Клязьмы)» frå , den 30. oktober 2008. 
 

Elvar i Russland
Elvar i Moskva oblast
Vorja ved Ugra

Vorja (russisk Воря) er ei elv i Smolensk og Moskva oblast i Russland og ei av sideelvane til Ugra frå venstre. Elva er 167 km lang. 

Elva har utspring i Moskva oblast, men renn raskt inn i Smolensk oblast og munnar ut i Ugra nær grensa til Kaluga oblast. Dei største sideelvane hennar er Malaja Vorja og Dobreja. 

Vorja får hovudsakleg vasstilførsel frå snøsmelting. Elva frys til i november eller tidleg i desember og vert isfri att i mars eller april.

Kjelder 
 Denne artikkelen bygger på «Воря (приток Угры)» frå , den 30. oktober 2008. 
 

Elvar i Russland
Elvar i Moskva oblast
Elvar i Smolensk oblast
Guslitsa

Guslitsa (russisk Гуслица) er ei elv i Moskva oblast i Russland og ei av sideelvane til Nerskaja frå venstre. Elva er 36 km lang. 

Elva renn først nordover og så vestover forbi landsbyen Khoteitsji og gjennom byen Jegorjevsk.

Dei største sidelvane hennar er Desna, Sjuvojka og Silenka. Elva får stort sett tilførsel i form av snøsmelting. Guslitsa frys til i november eller tidleg i desember og vert isfri att i mars eller april.

Kjelder 
 Denne artikkelen bygger på «Гуслица» frå , den 30. oktober 2008. 
 

Elvar i Russland
Elvar i Moskva oblast
Desna ved Pakhra

Desna  (russisk Десна) er ei elv i Moskva oblast i Russland og ei av sideelvane til Pakhra frå venstre. Elva er 91 km lang og har eit nedslagsfelt på . 

Desna startar der dei to elvane Butynki og Pakhorki renn saman, nær landsbyen Anastasina. Ho renn så austover og munnar ut i Pakhra nær landsbyen Dubrovitsy, ein tidlegare eigedom til fyrstehuset Golitsyn.

Elva får hovudsakleg vasstilførsel via snøsmelting. Desna frys til i november eller tidleg i desember og vert isfri att i slutten av mars eller april.

Kjelder 
 Denne artikkelen bygger på «Десна (приток Пахры)» frå , den 30. oktober 2008. 
 

Elvar i Russland
Elvar i Moskva oblast
Istraelva

Istra (russisk skrift И́стра) er ei elv i Moskva oblast i Russland og ei av sideelvane til Moskvaelva frå venstre. Elva er 113 km lang og har eit nedslagsfelt på . Elva har ei middelvassføring på 11,3 m³/s, målt 12 km frå munningen.

I øvre del av Istra ligg Istrinskojereservoaret med eit areal på 33,6 km². Dette vert nytta til vasskraft og som vasskjelde for byen Moskva.

Elva vert nytta til vassturisme.

Kjelder 

 Denne artikkelen bygger på «Истра (река)» frå , den 30. oktober 2008. 
 

Elvar i Russland
Elvar i Moskva oblast
Kolomenka

Kolomenka (russisk Коломенка) er ei elv i Moskva oblast i Russland og ei av sideelvane til Moskvaelva frå høgre. Elva er 51 km lang og har eit nedslagsfelt på . 

Kolomenka er ei smal og svingete elv og renn hovudsakleg gjennom trelause område. Kjelda hennar ligg nær landsbyen Ogloblino og ho munnar ut i Moskvaelva ved Kolomna Kreml.

Kjelder 
 Denne artikkelen bygger på «Коломенка (река)» frå , den 30. oktober 2008. 
 

Elvar i Russland
Elvar i Moskva oblast
Lamaelva

Lama (russisk Ла́ма) er ei elv i Moskva og Tver oblast i Russland og ei av sideelvane til Sjosja frå venstre. Elva er 137 km lang og har eit nedslagsfelt på . 

Elva frys til i november og er islagt til månadsskiftet mars/april. Historisk sett var elva ein del av den viktige vassvegen mellom elvane Volga og Moskva. Byen Volokolamsk har lege ved breidda av av Lama sidan 1100-talet.

Kjelder
Denne artikkelen bygger på «Lama (elv)» frå ,  den 30. oktober 2008.  
 

Elvar i Russland
Elvar i Moskva oblast
Elvar i Tver oblast
Lopasnja

Lopasnja var tidlegare òg namnet på byen Tsjekhov.

Lopasnja (russisk Лопа́сня) er ei elv i Moskva oblast i Russland og ei av sideelvane til Oka frå venstre. Elva er 108 km lang og har eit nedslagsfelt på . Elva har ei middelvassføring på 6,76 m³/s. 

Byen Tsjekhov ligg ved Lopasnja.

Kjelder 
 Denne artikkelen bygger på «Лопасня (река)» frå , den 30. oktober 2008. 
 

Elvar i Russland
Elvar i Moskva oblast
Osiotr

Osiotr (russisk Осётр) er ei elv i Tula, Rjazan og Moskva oblast i Russland og ei av sideelvane til Oka frå høgre. Elva er 228 km lang og har eit nedslagsfelt på . 

Osiotr frys til i november og er isdekt til første halvdel av april. Byen Zarajsk ligg ved Osiotr.

Kjelder 
 Denne artikkelen bygger på «Osiotr» frå , den 30. oktober 2008. 
 

Elvar i Russland
Elvar i Moskva oblast
Elvar i Tula oblast
Elvar i Rjazan oblast
Pakhra

Pakhra (russisk Пахра́) er ei elv i Moskva oblast i Russland og ei av sideelvane til Moskvaelva frå høgre. Elva er 135 km lang og har eit nedslagsfelt på . Elva har ei middelvassføring på 10 m³/s. 

Pakhra frys til i november/desember og er islagt til månadsskiftet mars/april. Dei største sideelvane hennar er Motsja og Desna. Byen Podolsk ligg ved Pakhra.

Kjelder 
 Denne artikkelen bygger på «Pakhra» frå , den 30. oktober 2008. 
 

Elvar i Russland
Elvar i Moskva oblast
Pra

Pra (russisk Пра) er ei elv i Rjazan og Moskva oblast i Russland og ei av sideelvane til Oka frå venstre. Elva er 192 km lang og har eit nedslagsfelt på .

Pra frys til i slutten av november og er isdekt til vårløysinga i april.

Kjelder 
 Denne artikkelen bygger på «Pra» frå , den 30. oktober 2008. 
 

Elvar i Russland
Elvar i Moskva oblast
Elvar i Rjazan oblast
Ruzaelva

Ruza (russisk Ру́за) er ei elv i Moskva oblast i Russland og ei av sideelvane til Moskvaelva frå venstre. Elva er 145 km lang og har eit nedslagsfelt på . Middelvassføringa til elva er på 13,1 m³/s. 

Elva frys til i november og er isdekt til april.

Kjelder 
 Denne artikkelen bygger på «Руза (река)» frå , den 30. oktober 2008. 
 

Elvar i Russland
Elvar i Moskva oblast
Sestra ved Dubna

Sestra (russisk Сестра́) er ei elv i Moskva og Tver oblast i Russland og er den største sideelva til Dubna frå venstre i nedslagsfeltet til Volga. Elva er 138 km lang og har eit nedslagsfelt på . 

Elva renn ut frå innsjøen Senezj. Byen Klin ligg ved Sestra

Sestra frys til i november eller tidleg i desember og vert isfri att i slutten av mars eller i april. Den største sideelvane hennar er Jakhroma.

Kjelder 
 Denne artikkelen bygger på «Сестра (приток Дубны)» frå , den 30. oktober 2008. 
 

Elvar i Russland
Elvar i Moskva oblast
Elvar i Tver oblast